ಸಾರ್ಕೊಯಿಡೋಸಿಸ್ ಬೇನೆಯಲ್ಲಿ ಪ್ರೋಲ್ಯಾಕ್ಟಿನ್(ಪೆ‌ಪ್‌ಟೈಡ್ ಹಾರ್ಮೋನ್) ಸಾಧಾರಣವಾಗಿ ಅಧಿಕವಾಗಿರುತ್ತದೆ. 3-32% ನಡುವಿನ ಪರಿಸ್ಥಿತಿಗಳಲ್ಲಿ ಹೈಪರ್‌ಪ್ರೊಲ್ಯಾಕ್ಟಿನೇಮಿಯ(ರಕ್ತದಲ್ಲಿ ಅಧಿಕ ಮಟ್ಟದ ಪ್ರೊಲಾಕ್ಟಿನ್) ಇರುತ್ತದೆ. ಇದು ಸಾಧಾರಣವಾಗಿ ಅಮೇನೋರ್ರಿಯ,(ಮಹಿಳೆಯರರಲ್ಲಿ ಋತುಚಕ್ರದ ಅವಧಿ ಸ್ಥಗಿತ) ಗಲಾಕ್ಟೋರ್ರಿಯ(ಎದೆಯಿಂದ ಹಾಲು ಒಸರುವುದು) ಅಥವಾ ನಾನ್ ಪುಯೇರ್ಪೆರಲ್ ಮಸ್ಟಿಟಿಸ್(ಸ್ತನದ ಅಂಗಾಂಶದ ಉರಿಯೂತ) ಕಾರಣವಾಗುತ್ತದೆ. 

ಪ್ರೋಲ್ಯಾಕ್ಟಿನ್ ಪ್ರತಿರಕ್ಷಕ ವ್ಯವಸ್ಥೆಯ ಮೇಲೆ ಒಂದು ವ್ಯಾಪಕವಾದ ಪರಿಣಾಮವನ್ನು ಬೀರುತ್ತದೆ. ಪ್ರೋಲ್ಯಾಕ್ಟಿನ್ ಮಟ್ಟದಲ್ಲಿ ಏರಿಕೆಯು ಬೇನೆಯ ಚಟುವಟಿಕೆ ಜೊತೆಗೆ ಸಂಯೋಜನೆಯನ್ನು ಹೊಂದಿದೆ ಅಥವಾ ಹಲವು ಆಟೊಇಮ್ಯೂನ್(ಸ್ವಂತ ಅಂಗಾಂಶಗಳ ಮೇಲೆ ಪ್ರತಿರಕ್ಷಕ ವ್ಯವಸ್ಥೆಯ ದಾಳಿ) ಬೇನೆಗಳ ಲಕ್ಷಣಗಳನ್ನು ಉಲ್ಬಣಗೊಳಿಸುತ್ತದೆ. ಹಾಗು ಔಷಧಗಳಲ್ಲಿ ಪ್ರೋಲ್ಯಾಕ್ಟಿನ್‌ನ ಅಂಶಗಳನ್ನು ಕಡಿಮೆ ಮಾಡಿದ ಹಲವು ಚಿಕಿತ್ಸೆಗಳಲ್ಲಿ ಫಲಿತಾಂಶವು ಫಲಕಾರಿಯಾಗಿದೆ. 
ಆದಾಗ್ಯೂ, ಸಾರ್ಕೊಯಿಡೋಸಿಸ್ ಬೇನೆಗೆ ಈ ಸಂಬಂಧವು ಹೊಂದುತ್ತದೆಯೇ ಎಂಬುದು ತಿಳಿದುಬಂದಿಲ್ಲ. ಜೊತೆಗೆ ಇತರ ಆಟೋಇಮ್ಯೂನ್ ಬೇನೆಗಳಲ್ಲಿ ಇಂತಹ ಸಂಬಂಧ ಸ್ಥಿರಪಟ್ಟಿರುವಂತೆ ಸಾರ್ಕೊಯಿಡೋಸಿಸ್ ಬೇನೆಯಲ್ಲಿ ಲಿಂಗದ ಪಕ್ಷಪಾತದ ಬಗ್ಗೆ ಕಡಿಮೆ ಅಭಿಪ್ರಾಯಗಳು ವ್ಯಕ್ತವಾಗಿವೆ. ಗರ್ಭಾವಸ್ಥೆಯಲ್ಲಿ, ಪ್ರೋಲ್ಯಾಕ್ಟಿನ್ ಹಾಗು ಎಸ್ಟ್ರೋಜೆನ್ ಕೆಲವು ಹಂತದವರೆಗೂ ಪರಸ್ಪರ ವಿರುದ್ಧವಾಗಿ ವರ್ತಿಸುತ್ತವೆ.ಶ್ವಾಸಕೋಶದ ಸಾರ್ಕೊಯಿಡೋಸಿಸ್ ಬೇನೆಯ ಲಕ್ಷಣಗಳು ಕೊಂಚ ಮಟ್ಟಿಗೆ ಚೇತರಿಸಿಕೊಳ್ಳುವ ಪ್ರವೃತ್ತಿಯನ್ನು ಹೊಂದಿರುತ್ತದೆ ಆದರೆ ಲೂಪಸ್(ತೀವ್ರ ಉರಿಯೂತದ ಕಾಯಿಲೆ) ಯುವೇಟಿಸ್(ಕಣ್ಣಿನ ಉರಿಯೂತ) ಹಾಗು ಅರ್ಥ್ರಲ್ಜಿಯಾ(ಕೀಲುಗಳಲ್ಲಿ ನೋವು) ಪರಿಸ್ಥಿತಿಗಳು ಸ್ವಲ್ಪಮಟ್ಟಿಗೆ ಹದಗೆಡಬಹುದು. ಲೂಪಸ್, ಯುವೇಟಿಸ್ ಹಾಗು ಅರ್ಥ್ರಾಲ್ಜಿಯಾಗಳು ಕೆಲವೊಂದು ಪರಿಸ್ಥಿತಿಗಳಲ್ಲಿ ಪ್ರೋಲ್ಯಾಕ್ಟಿನ್ ಮಟ್ಟದಲ್ಲಿ ಹೆಚ್ಚಾದ ಕಾರಣದಿಂದ ಉಂಟಾಗುತ್ತದೆಂದು ಹೇಳಲಾಗಿದೆ. ಇದು ಬ್ರೋಮೋಕ್ರಿಪ್ಟಿನ್ ಚಿಕಿತ್ಸೆಗೆ ಸ್ಪಂದಿಸುತ್ತದೆ. ಆದರೆ ಇದನ್ನು ಸಾರ್ಕೊಯಿಡೋಸಿಸ್‌ಗೆ ನಿರ್ದಿಷ್ಟವಾಗಿ ಇಲ್ಲಿಯವರೆಗೆ ಪರೀಕ್ಷಿಸಲಾಗಿಲ್ಲ. ಸಾರ್ಕೊಯಿಡೋಸಿಸ್ ಬೇನೆಯಲ್ಲಿ ಪ್ರೋಲ್ಯಾಕ್ಟಿನ್ ಮಟ್ಟದ ಹೆಚ್ಚಳದ ಬಗ್ಗೆ ಕಾರಣಗಳು ತಿಳಿದುಬಂದಿಲ್ಲ. ಪ್ರೋಲ್ಯಾಕ್ಟಿನ್ ಕೆಲವು ಆಟೊಇಮ್ಯುನ್ ಬೇನೆಗಳಲ್ಲಿ T-ಲಿಂಫೋಸೈಟ್ಸ್‌ನಿಂದ(ಬಿಳಿರಕ್ತ ಕಣ ಲಿಂಫೋಸೈಟ್ಸ್‌ನ ಗುಂಪು) ಹೆಚ್ಚಿನ ಪ್ರಮಾಣದಲ್ಲಿ ಉತ್ಪತ್ತಿಯಾಗುತ್ತದೆ. ಇದರ ಮಟ್ಟ ಎಷ್ಟಿರುತ್ತದೆಂದರೆ ಹೈಪೋತಲಮಿಕ್ ಡೋಪಮಿನೆರ್ಜಿಕ್ ವ್ಯವಸ್ಥೆಯ ಪ್ರತಿಕ್ರಿಯೆಗೆ ಹಾನಿಯುಂಟುಮಾಡಬಹುದು. 

ಹೆಚ್ಚಿನ ಪಿಟ್ಯೂಟರಿ ಪ್ರೋಲ್ಯಾಕ್ಟಿನ್ ಗಳು ಉರಿಯೂತಕ್ಕೆ ಮುಂಚಿನ ಹಂತವಾದ ಸೈಟೋಕಿನ್(ಸಣ್ಣ ಪ್ರೋಟೀನ್‌ಗಳು)ಪಾತ್ರವನ್ನು ವಹಿಸುತ್ತದೆ. ಪ್ರೋಲ್ಯಾಕ್ಟಿನ್ ಪ್ರತಿಕಾಯಗಳು ಇತರ ಆಟೊಇಮ್ಯೂನ್ ಬೇನೆಗಳಲ್ಲಿನ ಹೈಪರ್ ಪ್ರೋಲ್ಯಾಕ್ಟಿನೆಮಿಯ ದ ಪಾತ್ರವನ್ನು ವಹಿಸುತ್ತದೆ ಹಾಗೂ ಎಂಡೊಕ್ರೈನ್(ಗ್ರಂಥಿ) ಆಟೊಇಮ್ಯುನಿಟಿಯ ಅಧಿಕ ಉಪಸ್ಥಿತಿಯನ್ನು ಸಾರ್ಕೊಯಿಡೋಸಿಸ್ ರೋಗಿಗಳಲ್ಲಿ ಗಮನಿಸಲಾಗಿದೆ. ಇದು ಮೂತ್ರಪಿಂಡದ ಕಾಯಿಲೆ ಅಥವಾ ಸ್ಟೀರಾಯ್ಡ್ ಚಿಕಿತ್ಸೆಯ ಪರಿಣಾಮವೂ ಆಗಿರಬಹುದು. ನ್ಯೂರೋಸಾರ್ಕೊಯಿಡೋಸಿಸ್ ಸಾಂದರ್ಭಿಕವಾಗಿ ಹೈಪೋಪಿಟ್ಯೂರಿಸಂಗೆ(ಪಿಟ್ಯೂಟರಿ ಗ್ರಂಥಿಯಿಂದ ಹಾರ್ಮೋನುಗಳ ಕಡಿಮೆ ಸ್ರವಿಸುವಿಕೆ) ಕಾರಣವಾಗಬಹುದು ಆದರೆ ಹೈಪರ್ಪ್ರೋಲ್ಯಾಕ್ಟಿನೆಮಿಯ ಕಾರಣವಾಗಿಲ್ಲ. 

ಕಾರಣಗಳು ಹಾಗು ಪ್ಯಾಥೋಫಿಸಿಯೋಲಜಿ
ರೋಗ ಸೂಚನೆಗಳು ಹಾಗೂ ಲಕ್ಷಣಗಳು
ಹೈಪರ್‌ಪ್ರೋಲ್ಯಾಕ್ಟಿನೇಮಿಯ
ಸೋಂಕನ್ನು ಹರಡುವ ಅಂಶಗಳು